
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 570 


10 Ιουνίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται εντός του ρυμοτομικού σχεδίου Δήμου Αθηναί¬ 
ων και καθορισμός ειδικών όρων και περιορισμών 


δόμησης. 1 

Επανακαθορισμός (διασαφήνιση) ορίων οικισμού 

Αχλάδας Δήμου Γαζίου Ν. Ηρακλείου. 2 

Ανάκληση της 317/8.4.99 απόφασης Γενικού Γραμμα- 
τέα Περιφέρειας Πελοποννήσου περί κήρυξης 
έκτασης ως αναδασωτέας. 3 


ΑΠΟΦΑΣΕΙ Σ 

Αριθ. 20334 (1) 

Χαρακτηρισμός ως διατηρητέου κτιρίου που βρίσκεται 
εντός του ρυμοτομικού σχεδίου Δήμου Αθηναίων και 
καθορισμός ειδικών όρων και περιορισμών δόμησης. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τος της από 14/24.7.1999-Δ'580), 
όπως αντικαταστάθηκε με την παρ. 2 του άρθρου 3 του Ν. 
2831/2000 «Τροποποίηση των διατάξεων του Ν. 
1577/1985 “Γενικός Οικοδομικός Κανονισμός” και άλλες 
πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 

3. Την Υ6/31.10.2001 απόφαση Πρωθυπουργού και 
Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (Β' 1484). 


4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α'9). 

5. Την από 22.10.2002 αιτιολογική έκθεση της Διεύθυν¬ 
σης Πολεοδομικού Σχεδιασμού-Τμήμα Παραδοσιακών 
Οικισμών. 

6. Την από 20.11.2002 (αρ. πρωτ. ΥΠΕΧΩΔΕ 25999/ 
10830/21.11.2002) ένσταση των φερομένων ιδιοκτητών 
Σταύρου και Έλλης Σταυρίδη. 

7. Τις από 13.2.2003 παρατηρήσεις στις αντιρρήσεις 
των ενδιαφερομένων. 

8. Το γεγονός ότι από τις κανονιστικές διατάξεις της πα¬ 
ραπάνω απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου Δήμου Αθηναίων επί 
της οδού Καστελλόριζου αρ. 8-8Α, Κυψέλη, φερόμενο ως 
ιδιοκτησία Σταύρου και Έλλης Σταυρίδη, όπως φαίνεται 
σημειωμένο με μαύρη διαγράμμιση στο σχετικό πρωτό¬ 
τυπο διάγραμμα σε κλίμακα 1:1000 που θεωρήθηκε από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 20334/2003 πράξη του και που αντίτυπό του 
σε φωτοσμίκρυνση δημοσιεύεται με την παρούσα από¬ 
φαση. 

2. Ως διατηρητέο χαρακτηρίζεται το αρχικό κτίριο και οι 
εναρμονιζόμενες με αυτό μεταγενέστερες προσθήκες, 
όχι όμως και τα κάθε είδους καθ’ ύψος ή κατ’ επέκταση 
υπάρχοντα προσκτίσματα που αλλοιώνουν τη μορφή του. 
Ο καθορισμός των προσκτισμάτων αυτών που πρέπει να 
αφαιρεθούν πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή καλλιτεχνικών και δια- 
κοσμητικών στοιχείων του όσο και του κτιρίου συνολικά, 
πλήν των προσκτισμάτων ή των στοιχείων του κτιρίου για 
τα οποία η ΕΠΑΕ έχει γνωμοδοτήσει για την αφαίρεσή 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού καθώς 
και επεμβάσεις για λόγους λειτουργικούς στο διατηρη- 

τέο κτίριο, εφόσον δεν αλλοιώνεται ο αρχιτεκτονικός χα¬ 
ρακτήρας του και δεν θίγονται τα διατηρητέα στοιχεία 
του. 

5. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στο διατηρητέο κτίριο.Επιτρέπεται 
μόνο η τοποθέτηση επιγραφών μικρών διαστάσεων που 
πληροφορούν για τη χρήση του κτιρίου. 

6. Αιτήσεις για προσθήκη στο διατηρητέο κτίριο απο- 
στέλλονται από την πολεοδομική υπηρεσία με γνώμη της 
ΕΠΑΕ στην αρμόδια Υπηρεσία του Υπουργείου Περιβάλ¬ 
λοντος Χωροταξίας και Δημοσίων Έργων, για ειδική ρύθ¬ 
μιση, σύμφωνα με τις διατάξεις του άρθρου 4 παρ. 2 του 
Ν. 1577/85, όπως αντικαταστάθηκε με το άρθρο 3 του Ν. 


2831/2000, εφόσον δεν παραβλάπτεται το κτίριο και ο χώ¬ 
ρος που το περιβάλλει. 

7. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών απαιτείται έγκριση της οικείας ΕΠΑΕ. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μάίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 1037 (2) 

Επανακαθορισμός (διασαφήνιση) ορίων οικισμού Αχλά¬ 
δας Δήμου Γαζίου Ν. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Το Π. Δ/γμα της 24.4.85 (ΦΕΚ 181/Δ/31.5.85), όπως 
αυτό συμπληρώθηκε και τροποποιήθηκε μεταγενέστερα. 

2. Το Ν. 2503/97 περί «Διοίκησης, οργάνωσης, στελέ- 
χωσης της Περιφέρειας» (ΦΕΚ 107/Α/30.5.97). 

3. Το άρθρο 29 του Ν. 2831/2000 (ΦΕΚ 140/Α/ 
13.6.2000), όπως αυτό αντικαταστάθηκε με την παράγρ. 
1 του άρθρου 10 του Ν. 3044/2002 (ΦΕΚ 197/Α/ 
27.8.2002). 

4. Το 1691/27.2.2003 έγγραφο του Δήμου Γαζίου Ν. 
Ηρακλείου. 

5. Το 3689/21.4.2003 έγγραφο του Δήμου Γαζίου Ν. 
Ηρακλείου. 

6. Το 3029/4.4.2003 Πρωτόκολλο Ανάρτησης του Δή¬ 
μου Γαζίου και το συνημμένο απόσπασμα χάρτη νέων 
ορίων του οικισμού. 

7. Την 62/2003 απόφαση του Δήμου Γ αζίου Ν. Ηρακλεί¬ 
ου. 

8. Την οικ.7632/86 (ΦΕΚ 1246/Δ/31.12.1986) απόφαση 
Νομάρχη Ηρακλείου περί «Καθορισμού ορίων και όρων 
και περιορισμών δόμησης στους οικισμούς: Επαρχίας 
Πυργιωτίσσης.... Επαρχίας Μαλεβυζίου:....Αχλάδα,.... 
Πύργου». 

9. Το 59663/22.7.2002 έγγραφο της Δ/νσης Ο.Κ.Κ. του 
Υπουργείου ΠΕ.ΧΩ.Δ.Ε. 

10. Το 1729/1235/29.5.2001 έγγραφο της Δ/νσης Πολε¬ 
οδομίας και Περιβάλλοντος Ν. Α. Ηρακλείου. 


11. Το 5632/2234/19.9.2001 έγγραφο της Δ/νσης Πολε¬ 
οδομίας και Περιβάλλοντος Ν. Α. Ηρακλείου. 

12. Το 1527/2216/7.8.2001 έγγραφό μας. 

13. Την από 2.5.2003 εισήγηση της Δ/νσης ΠΕ.ΧΩ. Πε¬ 
ριφέρειας Κρήτης στο Περιφερειακό Σ.Χ.Ο.Π. 

14. Τη σύμφωνη γνώμη του Σ.Χ.Ο.Π. Περιφέρειας Κρή¬ 
της όπως αυτή διατυπώνεται στη 5η συνεδρίαση της 
7.5.2003 (θέμα 4ο). 

15. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη στον κρα¬ 
τικό προϋπολογισμό και στον οικείο ΟΤΑ., αποφασίζουμε: 

1. Τον επανακαθορισμό των ορίων του οικισμού Αχλά¬ 
δας Δήμου Γ αζίου Ηρακλείου, όσον αφορά τη διευκρίνι¬ 
ση της θέσης της διασταύρωσης (σημείο 3), τοποθετώ¬ 
ντας τη μοναδική υπάρχουσα διασταύρωση ανατολικότε- 
ρα στον χάρτη, όπως αποτυπώνεται στο απόσπασμα 
χάρτη ΓΥΣ με κλίμακα 1:5.000 που υπογράφεται από τη 
Διευθύντρια της Δ/νσης ΠΕ.ΧΩ. Περιφέρειας Κρήτης και 
αποτελεί αναπόσπαστο μέρος της παρούσας απόφασης. 

2. Η διευκρίνιση της θέσης της διασταύρωσης γίνεται 
εοόσον η περικλειόμενη από τα όρια του οικισμού έκταση 
δεν είναι δασική. 

3. Κατά τ’ άλλα ισχύουν τα όρια, οι όροι και οι περιορι¬ 
σμοί δόμησης όπως αναφέρονται στην με αριθμό 
οικ.7632 Απόφαση Νομάρχη Ηρακλείου (ΦΕΚ 1246/Δ/ 
31.12.1986). 

4. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 14 Μάίου 2003 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

Αριθ. 489 (3) 

Ανάκληση της 317/8.4.99 απόφασης Γενικού Γραμματέα 
Περιφέρειας Πελοποννήσου περί κήρυξης έκτασης 
ως αναδασωτέας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Την 87234/7539/3.9.97 εγκύκλιο διαταγή του Υπουρ¬ 
γού Γεωργίας «Οδηγίες σχετικά με τον χαρακτηρισμό 
εκτάσεων», καθώς και την 114959/855 π.ε./12.1.2000 
εγκύκλιο διαταγή του Υφ/γού Γεωργίας σχετικά με την 
εφαρμογή αυτής. 

3. Την 5872/29.8.97 (ΦΕΚ 551/Β/98) απόφαση του Γεν. 
Γραμματέα Περιφέρειας Πελοποννήσου «Τοποθέτηση 
Προϊσταμένων Δ/νσεων Υπηρεσιών Περιφέρειας Πελο¬ 
ποννήσου και εξουσιοδότηση υπογραφής». 

4. Τις γενικές αρχές περί ανακλήσεως διοικητικών πρά¬ 
ξεων. 

5. Την 317/8.4.1999 απόφασή μας «Κήρυξη αναδασω¬ 
τέας έκτασης 1,150 στρεμμάτων στη θέση «Μαυρουδή» 
κοινότητας Ελαφονήσου Ν. Λακωνίας». 

6. Την 26/2001 απόφαση της Επιτροπής Επίλυσης Δα¬ 
σικών Αμφισβητήσεων Νομού Λακωνίας με την οποία η 
έκταση 1,150 στρεμμάτων όπως εμφανίζεται στο από Ια¬ 
νουάριο 1998 τοπογραφικό διάγραμμα κλίμακας 1:500 
της αρχιτέκτονα μηχανικού Ευαγγελίας Σπυρ. Κωνστα- 
ντινίδου με στοιχεία Α,Β,Γ,Δ,Α το οποίο θεωρήθηκε 
στις 16.12.1998 από το Δασάρχη Μολάων και αποτελεί 
αναπόσπαστο μέρος της ανωτέρω απόφασης, δεν έχει 
δασικό χαρακτήρα και ως εκ τούτου δεν υπάγεται στις 
διατάξεις του Ν. 998/79. 


7. Το γεγονός ότι η ανωτέρω έκταση έχει κηρυχθεί ανα¬ 
δασωτέα με την. 317/8.4.1999 απόφασή μας. 

8. Την από 20.3.2003 αίτηση του Νικολάου Χαρ. Σκαλ- 
κογιαννη σχετικά με την άρση ως αναδασωτέας της αγρο¬ 
τικής ιδιόκτητης έκτασης των 1,150 στρεμμάτων. 

9. Το γεγονός ότι η υπόψη έκταση των 1,150 στρεμμά¬ 
των δεν υπάγεται στις διατάξεις προστασίας του Ν. 
998/79 έπειτα από την αμετάκλητη απόφαση 26/2001 της 
Επιτροπής Επίλυσης Δασικών Αμφισβητήσεων Νομού 
Λακωνίας και συνεπώς η απόφασή μας 317/8.4.1999 είναι 
πλημμελής και ανακλητέα, γιατί έχει ανατραπεί κατά τρό¬ 
πο οριστικό και αμετάκλητο η αιτιολογική της βάση που 
αναφέρεται στη διαπίστωση του δασικού χαρακτήρα, 
αποφασίζουμε: 

α) Ανακαλούμε την 317/8.4.1999 απόφασή μας με την 
οποία κηρύχθηκε αναδασωτέα η έκταση των 1,150 στρεμ¬ 
μάτων, όπως αυτή προσδιορίζεται στο τοπογραφικό διά¬ 
γραμμα κλίμακας 1:500 της αρχιτέκτονα μηχανικού Ευ¬ 
αγγελίας Σπυρ. Κωνσταντινίδου με στοιχεία Α,Β,Γ,Δ,Α το 
οποίο θεωρήθηκε στις 16.12.1998 από το Δασάρχη Μο¬ 
λάων και αποτελεί αναπόσπαστο μέρος της 26/2001 από¬ 
φασης της Επιτροπής Επίλυσης Δασικών Αμφισβητήσε¬ 
ων Νομού Λακωνίας καθώς και της παρούσης και αίρου¬ 
με το χαρακτηρισμό της ως αναδασωτέας. 

β) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 23 Μαΐου 2003 

Με εντολή Γ ενικού Γ ραμματέα Περιφέρειας 
Ο Διευθυντής Δασών Ν. Λακωνίας 
ΓΡΗΓΟΡΙΟΣ ΠΑΠΑΪΩΑΝΝΟΥ 



I Ανήκει ο την απόφασή . 

\ _ --ι ί 

